நான் இயற்கை மருத்துவம் படிச்சிருக்கேன். கன்னியாகுமரியில் படிப்பு. பெங்களூரிலும் டெல்லியிலும் துறைச் சார்ந்த ஆராய்ச்சி படிப்புகளை முடிச்சேன். அந்தச் சமயத்தில்தான் சூழலியல் சார்ந்து அதிகமா யோசிக்க ஆரம்பிச்சேன். டெல்லியில் ஆராய்ச்சிப் படிப்பை முடிச்சுட்டு சொந்த ஊர் வந்ததும், முதல்ல என் கண்ணில் பட்டது அலங்காரியம்மன் குளம். அந்தக் குளத்தை சுற்றி 10 மீட்டர் தொலைவிலேயே வீடுகள் வந்துடுச்சு. ஊரில் இருக்கும் குப்பைகளும் கழிவுநீரும் குளத்தில் கலக்க ஆரம்பிச்சிடுச்சு. நான் பார்த்துப் பார்த்து ரசிச்ச குளம், பாழாகிக் கிடக்கிறதை ஜீரணிக்க முடியலை. குளத்தைத் தூர் வாரணும்னு நினைச்சேன். 2016-ம் வருஷம், திருநெல்வேலி மாவட்ட கலெக்டரா இருந்த கருணாகரன் சார்கிட்ட பர்மிஷன் கேட்டேன். `நல்ல விஷயம். தாராளமா பண்ணுங்க. அரசும் உங்களுக்கு உதவும்'னு சொன்னார். நம்பிக்கையோடு களத்தில் இறங்கினேன்” என்கிறார் சங்கரி.